Obec Rudňany, 053 23 Rudňany 234,podľa ustanovenia § 4 ods. 1 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a § 5 zákona č. 552/2003 Z. z. o výkone práce vo verejnom záujme v znení neskorších predpisov

vyhlasuje

**VÝBEROVÉ KONANIE**

**na obsadenie funkcie**

**riaditeľa/riaditeľky Materskej školy, Rudňany 554, Rudňany**

s predpokladaným nástupom od 1. 4. 2025

**Kvalifikačné predpoklady a osobitné kvalifikačné predpoklady uchádzača na vykonávanie funkcie** (v zmysle zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov, zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov a podľa vyhlášky č. 173/2023 Z. z. o kvalifikačných predpokladoch pedagogických zamestnancov a odborných zamestnancov):

* má ukončené min. vyššie odborné vzdelanie pre príslušný druh a typ školy a spĺňa kvalifikačné predpoklady na výkon pracovnej činnosti v kategórii učiteľ a podkategórii učiteľ materskej školy;
* ku dňu uskutočnenia výberového konania má najmenej 5 rokov pedagogickej činnosti,
* spĺňa podmienky zaradenia do kariérového stupňa samostatný pedagogický zamestnanec.

 **Iné kritériá a požiadavky:**

* osobnostné a morálne predpoklady,
* bezúhonnosť v zmysle § 15 zákona č. 138/2019 Z. z.,
* zdravotná spôsobilosť v zmysle § 16 zákona č. 138/2019 Z. z.,
* ovládanie štátneho jazyka v zmysle § 17 zákona č. 138/2019 Z. z.,
* riadiace, organizačné a komunikačné schopnosti,
* znalosť právnych predpisov v súvislosti s riadením škôl a školských zariadení.

 **Platové podmienky**

v zmysle zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov a v zmysle zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov.

 **Zoznam požadovaných dokladov:**

* písomná prihláška do výberového konania,
* štruktúrovaný profesijný životopis,
* písomne spracovaný návrh koncepcie rozvoja školy v rozsahu max. 3 strán A4 (podľa § 4 ods. 1 zákona č. 596/2003 Z. z.),
* overené kópie dokladov o vzdelaní,
* kópie dokladov o absolvovanom ďalšom vzdelávaní,
* potvrdenie o dĺžke pedagogickej činnosti,
* čestné vyhlásenie o bezúhonnosti a o tom, že nie je vznesené obvinenie voči jeho/jej osobe a na jeho/jej osobu nie je podaná žaloba (v súlade s § 15 ods. 7 zákona č. 138/2019 Z. z.),
* čestné vyhlásenie o spôsobilosti na právne úkony v plnom rozsahu,
* čestné vyhlásenie o pravdivosti všetkých údajov uvádzaných v predložených dokladoch.

**Termín podania prihlášky do výberového konania: 14. 03 .2025 do 14.00 hod.**

Prihlášku do výberového konania spolu s požadovanými dokladmi je potrebné zaslať na adresu:

Obec Rudňany

 Rudňany 234

 053 23 Rudňany

Na obálke uveďte označenie:

**„NEOTVÁRAŤ – výberové konanie – MŠ 554“**

Vyhlasovateľ výberového konania si vyhradzuje právo nezaradiť do výberového konania uchádzačov, ktorí nespĺňajú požadované podmienky. Prihlášky doručené po termíne nebudú do výberového konania zaradené. Uchádzačom, ktorí splnia podmienky, budú termín a miesto výberového konania oznámené písomne aspoň 7 dní pred jeho konaním.

Zaslaním žiadosti o zaradenie do výberového konania dáva záujemca súhlas so spracovaním a archiváciou osobných údajov v súlade s článkom 6, bod 1, písm. a) Nariadenia európskeho parlamentu a Rady (EÚ) 2016/679 a zákonom č. 18/2018 Z. z.

V Rudňanoch 24. 02. 2025

 Bc. Rastislav Neuvirth, v. r.

 starosta obce